న్యూఢిల్లీ, మార్చి 26: ‘‘అవినీతి, నల్ల ధనంపై పోరాటాన్ని మనం తదుపరి స్థాయికి తీసుకెళ్లాలి. ఇందుకు మనం మన రోజువారీ అవసరాలకు నగదు వినియోగాన్ని తగ్గించాలి. మీరు స్కూలు ఫీజులు చెల్లించినా, మందులు కొనుక్కున్నా, చౌక ధరల దుకాణంలో సరుకులు కొన్నా డిజిటల్ లావాదేవీలే జరపాలి. రోజువారీ జీవితంలో ఇవన్నీ చేయడం ద్వారా దేశానికి ఎంత సేవ చేయగలరో మీరు ఊహించలేరు. అవినీతి, నల్లధనంపై పోరాటంలో సాహస సైనికుడిగా నిలవండి’’ అని ప్రధాన మంత్రి మోదీ పిలుపునిచ్చారు. నవ భారతాన్ని నిర్మించాలని, 125 కోట్ల మంది సంకల్పం చెప్పుకొని, ఏకతాటిపై నిలబడితే దీనిని సాధించవచ్చని ఆయన స్పష్టం చేశారు. ప్రతి నెలా చివరి ఆదివారం నిర్వహించే ‘మన్ కీ బాత్’ లో మోదీ మాట్లాడారు. ‘‘నవ భారత నిర్మాణం అంటే ఇదేమీ ప్రభుత్వ పథకం కాదు. రాజకీయ పార్టీల కార్యక్రమమూ కాదు. ప్రతి పౌరుడూ తన బాధ్యతలను నిర్వర్తించడమే దీని ఉద్దేశం. మైండ్ సెట్లో మార్పే నవ భారతం. దివ్య, భవ్య భారతను సృష్టించాలన్న 125 కోట్ల భారతీయుల సామర్థ్యం, నైపుణ్యాలకు ఇది నిదర్శనం’’ అని వివరించారు. ఈ ఏడాది 2500 కోట్ల డిజిటల్ లావాదేవీలు జరపాలన్న లక్ష్యాన్ని బడ్జెట్లో ప్రకటించారని, కానీ, 125 కోట్ల భారతీయులు పట్టుబడితే ఏడాది వరకూ ఆగాల్సిన పని లేదని, ఆరు నెలల్లోనే దీనిని సాధించవచ్చని చెప్పారు. గత కొన్ని నెలలుగా దేశవ్యాప్తంగా ప్రజలు పెద్దఎత్తున ‘డిజిధన్ ఉద్యమం’లో భాగస్వాములు అయ్యారన్న మోదీ.. వారికి కృతజ్ఞతలు తెలిపారు. ‘‘నగదు రహిత లావాదేవీలపై ఆసక్తి పెరుగుతోంది. పెద్ద నోట్ల రద్దు తర్వాత, డిజిటల్ చెల్లింపులకు సంబంధించిన వివిధ పద్ధతులు ఒక్కసారిగా పెరిగాయి. ప్రభుత్వం తరఫున భీమ్ యాప్ను ప్రారంభించాం. రెండున్నర నెలల్లోనే దీనిని కోటిన్నర మంది డౌన్లోడ్ చేసుకున్నారు’’ అని వివరించారు. మార్చి 26 బంగ్లాదేశ్ స్వాతంత్య్ర దినోత్సవం సందర్భంగా, ఆ దేశ ప్రజలకు శుభాకాంక్షలు తెలిపారు. మురికి, చెత్తను చూసి దేశ ప్రజలు ఆగ్రహం వ్యక్తం చేస్తున్నారని, పరిశుభ్రత దిశగా మరిన్ని చర్యలు తీసుకోవాల్సి ఉందని చెప్పారు. పరీక్షలు రాస్తున్న విద్యార్థులకు మోదీ శుభకామనలు అందజేశారు. పరీక్షల సమయంలో ప్రశాంతంగా ఉండాల్సిన ఆవశ్యకతను నొక్కి చెప్పారు. మూడో అంతర్జాతీయ యోగా దినోత్సవాన్ని ప్రతి ఒక్కరికీ గుర్తుండిపోయేలా చేయడానికి ఏం చేయాలో చెప్పాలని ప్రజలను సలహాలు అడిగారు. మహిళలకు 26 వారాల ప్రసూతి సెలవులు ఇవ్వాలని కేంద్ర ప్రభుత్వం అత్యంత కీలక నిర్ణయం తీసుకుందని ప్రధాని మోదీ తెలిపారు. ఈ సెలవు ఇప్పటి వరకూ 12 వారాలే ఇస్తున్నారని గుర్తు చేశారు.ఆహారాన్ని వృథా చేయడం నిరుపేదలకు అన్యాయం చేయడమేనని మోదీ చెప్పారు. సాంకేతికతను ఉపయోగించే యువత ఆహార వృథాను అరికట్టడానికి సహకరిస్తుందని మోదీ ఆశాభావం వ్యక్తం చేశారు. ఈసారి ప్రధాని తన మన్ కీ బాత్లో మానసిక ఆరోగ్యం మాట్లాడారు. ‘‘నిరాశ (డిప్రెషన్) నుంచి బయట పడవచ్చు. డిప్రెషన్ నుంచి బాధ పడేవారు దాని నుంచి బయటపడేలా సహకరించడంలో మనం కీలకంగా వ్యవహరించాలి. వారు తమ సమస్యలను చెప్పుకొనేలా మనం ప్రోత్సహించాలి’’ అని పిలుపునిచ్చారు.
newdhilly, marchi 26: ‘‘avineeti, nalla dhanampai poraataanni manam tadupari sthaayiki teesukellaali. induku manam mana rojuwari avasaraalaku nagadu viniyogaanni tagginchaali. meeru skoolu feejulu chellinchinaa, mandulu konukkunna, chouka dharala dukaanamlo sarukulu konna disital lavadevile jarapali. rojuwari jeevitamlo ivannee cheyadam dwara deshaniki entha seva cheyagalaro meeru oohinchaleru. avineeti, nalladhanampai poraatamlo saahasa sainikudigaa nilavandi’’ ani pradhaana mantri modii pilupunicchaaru. nava bhaarataanni nirminchaalani, 125 kotla mandi sankalpam cheppukoni, ekataatipai nilabadithe deenini saadhinchavacchani aayana spashtam chesaru. prati nela chivari aadivaaram nirvahinche ‘man kee bath’ loo modii matladaru. ‘‘nava bhaarata nirmaanam ante idemee prabhutva pathakam kaadu. rajakeeya paarteela kaaryakramamuu kaadu. prati pouruduu tana baadhyatalanu nirvartinchadame deeni uddesam. mind setlo marpe nava bhaaratam. divya, bhavya bhaaratanu srushtinchaalanna 125 kotla bhaaratheeyula saamarthyam, naipunyaalaku idhi nidarsanam’’ ani vivarinchaaru. ee edaadi 2500 kotla disital lavadevilu jarapalanna lakshyaanni badjetlo prakatinchaarani, cony, 125 kotla bhaaratheeyulu pattubadithe edaadi varakuu aagaalsina pani ledani, aaru nelallone deenini saadhinchavacchani cheppaaru. gatha konni nelalugaa desavyaaptamgaa prajalu peddaettuna ‘dizidhan udyamam’loo bhaagaswaamulu ayyaranna modii.. vaariki krutagnatalu telipaaru. ‘‘nagadu rahita lavadevilapai aasakti perugutondi. pedda notla raddu tarvaata, disital chellimpulaku sambandhinchina vividha paddhatulu okkasariga perigaayi. prabhutvam tarafuna bheem yaapnu praarambhinchaam. rendunnara nelallone deenini kotinnara mandi downlod chesukunnaru’’ ani vivarinchaaru. marchi 26 bangladesh swaatantyra dinotsavam sandarbhamgaa, aa desha prajalaku subhaakaankshalu telipaaru. muriki, chettanu chusi desha prajalu aagraham vyaktam chestunnarani, parisubhrata disagaa marinni charyalu teesukovalsi undani cheppaaru. pareekshalu raastunna vidyaarthulaku modii subhakaamanalu andajesaaru. pareekshala samayamlo prasaantamgaa undaalsina aavasyakatanu nokki cheppaaru. moodo antarjaatiiya yoga dinotsavaanni prati okkarikee gurtundipoyela cheyadaaniki yem cheyalo cheppaalani prajalanu salahalu adigaaru. mahilalaku 26 vaaraala prasuuti selavulu ivvaalani kendra prabhutvam atyanta keelaka nirnayam teesukundani pradhaani modii telipaaru. ee selavu ippati varakuu 12 varale istunnarani gurtu chesaru.aahaaraanni vruthaa cheyadam nirupedalaku anyayam cheyadamenani modii cheppaaru. saanketikatanu upayoginche yuvata aahaara vruthaanu arikattadaaniki sahakaristundani modii aasaabhaavam vyaktam chesaru. eesaari pradhaani tana man kee baatlo maanasika aarogyam matladaru. ‘‘niraasa (depression) nunchi bayata padavachhu. depression nunchi baadha padevaaru daani nunchi bayatapadela sahakarinchadamlo manam keelakamgaa vyavaharinchaali. vaaru tama samasyalanu cheppukonela manam prothsahinchaali’’ ani pilupunicchaaru.